**Кыргыз Республикасынын айыл чарбасын минералдык жер семирткичтер менен камсыздоо.**

Республиканын минералдык жер семирткичтерге болгон жылдык керектөөсү - 395 миң тоннаны түзөт, бирок фермелер тарабынан аларга болгон суроо-талап жылына 125,0-130,0 миң тоннадан ашпайт.

2019-жылы республикага - 141,4 миң тоннадан ашык минералдык жер семирткичтер ташылып келинген, б. а. камсыздоо 35,8 %ды түздү.

Жазгы талаа иштерин жүргүзүү үчүн керектөө 40-45 миң тонна болсо, 2019-ж. 1-мартына карата - 47,3 миң тонна ташылып келинген.

Жер семирткичтерге болгон баалар:

Жер семирткичтерге болгон бааларды бир деңгээлде кармап туруу максатында, ХӨКД ташып келүүчүлөр менен сүйлөшүүлөрдү жүргүзүүдө. Өткөн жылга салыштырмалуу жер семиркичтин баасы төмөндөдү:

- Өзбекстанда өндүрүлгөн аммиак селитрасы – 16,5-17,0 сом/кг жана карбамид – 19,0-20,0 сом/кг.

Жер семирткичтер республиканын түндүгүндө жана түштүгүндө бирдей баада сатылды.

**Күздүк кылкандуу дан эгиндерин кошумча азыктандыруу** 95,8 миң гектарга жүргүзүлдү.

**Токсикологиялык лабораториялардын аткарган иштери.**

2019-жылы Химиялаштыруу жана өсүмдүктөрдү коргоо департаменинтинин эки лабораториясы минералдык жана органикалык жер семирткичтердин, пестициддердин сапатын, топурактын асылдуулугун аныктоо үчүн жалпы 166 үлгүгө анализ жүргүзүлүп жана атайын эсепке 210 052 сом которгон.

**Фитосанитардык абал.**

ХӨКД адистери бүгүнкү күнгө карата төмөндөгүдөй иштерди аткарды:

2019-жылы 617,2 миң га аянтта изилдөөлөр жүргүзүлүп, жыйынтыгында химиялык иштетүүлөр зарылдыгы тууралуу айылдык аймактарга 1010 сигналдык билдирүүлөр берилди.

2019-жылга карата **Пестициддерге болгон керектөө** - 612,5 тоннаны түзсө, ушул жылы 621,5 тонна ташылып келген, же б. а. камсыздоо – 101,4 %ды түздү.

Бүгүнкү күндө өсүмдүктөрдү коргоо каражаттарынын орточо баасы төмөндөгүчө: үрөн ууландыргычтар – 450–600 сом/л, гербициддер – 400–800 сом/л,кг, инсектициддер – 450–800 сом/л,кг жана фунгициддер – 500–800 сом/л,кг.

- Күздүк кылкандуу дан эгиндеринин үрөнүн ууландыруу планы 21,7 миң тонна болсо, бүгүнкү күнгө карата ууландырылганы – 3,4 миң тоннаны түзүп, пландын 15,4 %ын түздү. Бүгүнкү күндө ууландыруу иштери бардык облустарда жүрүп жатат.

- Отоо чөптөргө каршы химиялык иштетүүлөр – 256 391 гектарда жүргүзүлүп, а. и. күздүк кылкандуу дан эгиндеринде - 80175 га, жаздык дан эгиндеринде - 32704 га, жашылча-жемиштерде - 12164 га, пахтада - 25240 га, кант кызылчасында - 5024 га, чанактуу дан өсүмдүктөрүндө - 42965 га, жүгөрүдө - 33736 га, картошкада - 12729 га, күрүчтө - 8830 га, көп жылдык чөптөрдө - 2824 га.

**-** Зыянкеч жана илдеттерге каршы химиялык иштетүүлөр - 204392 гектарда жүргүзүлүп, а. и. мөмөлүү бактарда – 47037 га, дан эгиндеринде - 14788 га, көп жылдык чөптөрдө – 25875 га, кант кызылчасында - 1240 га, тамекиде - 35 га, картошкада - 55842 га, бахчада - 7587 га, жашылчада - 19436 га, пахтада - 24055 га, жүзүмдө - 2195 га, чанактуу дан өсүмдүктөрүндө – 5457 га, май берүүчү өсүмдүктөрдө - 845 га.

**Зыяндуу чегирткелерге каршы күрөшүү.**

2019-жылы жалпы республика боюнча зыяндуу чегирткелерге каршы 156421 гектарда изилдөө иштери жүргүзүлүп, анын ичинен 114477 га химиялык иштетүүгө жатат деп табылып, 114477 га аянт жерлер химиялык иштетүүдөн өткөн а. и. Жалал-Абад облусунда - 30670 га иштетилди, Ош облусунда - 13600 га, Баткен облусунда - 3800 га, Нарын облусунда - 47844 га, Чүй облусунда - 6473 га, Талас облусунда - 10200 га, Ысык Көл облусунда - 1890 га.

Иштетүүлөрдүн баардыгы микронер аппараттары менен жүргүзүлдү.

**Америкалык ак кѳпѳлѳккѳ каршы күрөшүү боюнча маалымат.**

Чүй облусу боюнча жалпы 935 га изилденип, 510 га химиялык иштетүүгө жатат деп табылган жана 510 га аянт химиялык иштетүүдөн өткөрүлгөн а. и. Чүй району боюнча иштетилгени – 40 га, Москва районунда иштетилгени – 360 га, Сокулук району боюнча иштетилгени – 100 га, Ысык-Ата району боюнча иштетилгени – 10 га.

**Учурдагы иштер. Калкты маалымдоо.**

2019-жылы 91 препарат (агрохимикаттар жана пестициддер) мамлекеттик каттоодон өтүп, 1 330 602 сом республикалык бюджеттке которулган.

Химиялаштыруу жана өсүмдүктөрдү коргоо боюнча айылдык товар өндүрүүчүлөрдүн билимин жогорулатуу максатында ХӨКДнин адистери дайыма телевидениеге (республикалык жана облустук радиолор жана телевидениелер), мезгилдүү басмага (республикалык, облустук жана райондук гезиттер) чыгып турушту.

ХӨКДнин адистери 37 семинар-окууларды, ММКда 38 чыгып сүйлөөлөр (республикалык, облустук, райондук ТВ, радио, пресса) өткөрүлдү, республиканын бардык облустарында химиялаштыруу жана өсүмдүктөрдү коргоо боюнча 570 дөн ашык консультациялар жана сунуштар берилди.

«Кыргыз Республикасында 2018-жылы айыл чарба өсүмдүктөрүнүн негизги зыянкечтеринин пайда болуусу жана таралуусуна сереп жана 2019-жылы алардын пайда болуусуна божомол» аталышындагы брошюралар 350 экз. чыгарылган жана райондук агрардык өнүктүрүү башкармалыктарына жана республиканын айылдык аймактарына таркатылган.

Андан сырткары, жыл сайын ХӨКДнын адистери РУАР жана жергиликтүү бийликтин адистери менен биргеликте мин. жер семирткичтер жана пестициддерди ташып келүүчүлөргө дыйкандардын керектөөсүн маалымдап турат.

ХӨКД тарабынан 981 адам акысыз консултацияларды алышты.